techiaith/cofnodycynulliad_en-cy huggingface dataset:
English: Thank you, Mick. Legislation governs the licensing, management, planning and classification of houses of multiple occupation - or HMOs, as they're known - and the registration and licensing of landlords and letting agents. The primary legislation relating to HMOs is the Housing Act 2004, which introduced mandatory and additional licensing, and the Housing (Wales) Act 2014, which introduced landlord and agent registration and licensing.
Welsh: Diolch, Mick. Mae'r ddeddfwriaeth yn llywodraethu'r gwaith o drwyddedu, rheoli, cynllunio a dosbarthu tai amlfeddiannaeth - neu HMOs, fel y'u gelwir - a chofrestru a thrwyddedu landlordiaid ac asiantiaid gosod eiddo. Y brif ddeddfwriaeth mewn perthynas â thai amlfeddiannaeth yw Deddf Tai 2004, a gyflwynodd drwyddedu gorfodol ac ychwanegol, a Deddf Tai (Cymru) 2014, a gyflwynodd gofrestru a thrwyddedu ar gyfer landlordiaid ac asiantiaid.
English: Minister, you'll be aware that I've raised this issue with you on many occasions. We've had many discussions on this and I know that you share my view that the character and sustainability of communities must not be put at risk by the proliferation of HMOs. Treforest in my constituency is one such community. Local councillor Steve Powderhill and I have opposed many applications, but too often the regulations do not provide any real protection. Recently, we opposed an application for a pub to be converted into an HMO only to discover that converted existing buildings are not covered by the legislation in the way that new-build applications are. I wonder, Minister, if you'd be willing to attend a virtual meeting with myself, local residents and the local councillor to discuss how regulations can and need to be tightened to better protect communities such as Treforest and others in Wales.
Welsh: Weinidog, fe fyddwch yn ymwybodol fy mod wedi codi'r mater hwn gyda chi ar sawl achlysur. Rydym wedi cael llawer o drafodaethau ynglŷn â hyn a gwn eich bod yn rhannu fy marn fod yn rhaid peidio â pheryglu cymeriad a chynaliadwyedd cymunedau drwy ormodedd o dai amlfeddiannaeth. Nawr, mae Trefforest yn fy etholaeth yn gymuned o'r fath. Mae'r cynghorydd lleol Steve Powderhill a minnau wedi gwrthwynebu llawer o geisiadau, ond yn rhy aml, nid yw'r rheoliadau'n darparu unrhyw amddiffyniad gwirioneddol. Yn ddiweddar, gwnaethom wrthwynebu cais i droi tafarn yn dŷ amlfeddiannaeth, cyn darganfod nad yw'r ddeddfwriaeth yn berthnasol ar gyfer adeiladau wedi'u trosi yn yr un modd â cheisiadau ar gyfer adeiladau newydd. Weinidog, tybed a fyddech yn barod i fynychu cyfarfod rhithwir gyda mi, trigolion lleol a'r cynghorydd lleol i drafod sut y gellir a sut y dylid tynhau'r rheoliadau i amddiffyn cymunedau fel Trefforest ac eraill yng Nghymru yn well.
English: Yes, Mick, I'm more than happy to attend such a meeting. In fact, I've already attended meetings such as that with a number of other authorities that have large concentrations of HMOs. Llywydd, I am wondering whether to get a group of AMs together across the Senedd who are affected by this - Aberystwyth, I know, has some of the issues, certainly my constituents in Swansea do, Pontypridd does and there are a number of towns across Wales that have universities in them that have this particular problem. So, I'm very happy to attend that meeting, Mick, but I think there may be a reason to get a number of AMs who I know have an interest in this area together so that we can discuss some of the solutions. I can see a lot of nodding around the Chamber.
Welsh: Ydw, Mick, rwy'n fwy na pharod i fynychu cyfarfod o'r fath. Mewn gwirionedd, rwyf eisoes wedi mynychu cyfarfodydd o'r fath gyda nifer o awdurdodau eraill a chanddynt nifer fawr o dai amlfeddiannaeth. Lywydd, tybed a ddylid cynnull grŵp o ACau ar draws y Senedd sy'n cael eu heffeithio gan hyn - gwn fod gan Aberystwyth rai o'r problemau, yn sicr, mae hynny'n wir am fy etholwyr yn Abertawe, mae'n wir am Bontypridd ac mae nifer o drefi ledled Cymru a chanddynt brifysgolion yn wynebu'r broblem benodol hon. Felly, rwy'n fwy na pharod i fynychu'r cyfarfod hwnnw, Mick, ond credaf y gallai fod achos dros ddod â nifer o ACau y gwn fod ganddynt ddiddordeb yn y maes at ei gilydd fel y gallwn drafod rhai o'r atebion. Gallaf weld sawl un yn ysgwyd eu pen o amgylch y Siambr.
English: A nodding Llywydd here, as well, as it happens. A nodding Llywydd here as well, representing Aberystwyth.
Welsh: Mae'r Llywydd yn ysgwyd ei phen hefyd, fel mae'n digwydd. Ysgwyd pen gan y Llywydd, sy'n cynrychioli Aberystwyth.
English: Town councils have been and continue to be an important part of the COVID-19 response and recovery. The Welsh Government is supporting town councils to exercise their current powers to make a difference for their local communities and is taking through legislation to give the sector a wider range of powers, provided certain conditions are met. We are also seeking to further empower town councils through access to Welsh Government funding schemes and our Transforming Towns work.
Welsh: Mae cynghorau tref wedi bod, ac yn parhau i fod, yn rhan bwysig o'r ymateb i COVID-19 a'r gwaith adfer. Mae Llywodraeth Cymru yn cefnogi cynghorau tref i arfer eu pwerau cyfredol i wneud gwahaniaeth i'w cymunedau lleol, ac mae'n cyflwyno deddfwriaeth i roi ystod ehangach o bwerau i'r sector, cyhyd â bod rhai amodau'n cael eu bodloni. Rydym hefyd yn ceisio grymuso cynghorau tref ymhellach drwy ddarparu mynediad at gynlluniau cyllido Llywodraeth Cymru a'n gwaith Trawsnewid Trefi.
English: Thank you for that answer, Deputy Minister. Town and community councils play a vital role in supporting their communities and the Government should do all it can to empower them. A particularly good example of this great work is the work done by Pen-y-ffordd Community Council in my own constituency. The council are very keen to ensure that their community's voice is heard in the development of Welsh Government planning policy. Deputy Minister, can I invite you and the Minister responsible for planning, Julie James, to come and visit Pen-y-Ffordd and hear first-hand from the community?
Welsh: Diolch am eich ateb, Ddirprwy Weinidog. Mae cynghorau tref a chymuned yn chwarae rhan hanfodol yn cefnogi eu cymunedau, a dylai'r Llywodraeth wneud popeth yn ei gallu i'w grymuso. Enghraifft arbennig o dda o'r gwaith gwych hwn yw'r gwaith a wneir gan Gyngor Cymuned Pen-y-Ffordd yn fy etholaeth i. Mae'r cyngor yn awyddus iawn i sicrhau bod llais eu cymuned yn cael ei glywed yn y gwaith o ddatblygu polisi cynllunio Llywodraeth Cymru. Ddirprwy Weinidog, a gaf fi eich gwahodd chi a'r Gweinidog sy'n gyfrifol am gynllunio, Julie James, i ddod i ymweld â Phen-y-Ffordd a chlywed yn uniongyrchol gan y gymuned?
English: Thank you, Paul. I've discussed the future of public services with all local government leaders, formally and informally, throughout the pandemic. I continue to work closely with leaders as we strive to keep citizens safe, protect the vulnerable and learn the lessons to deliver more agile and digitalised services in the future.
Welsh: Diolch, Paul. Rwyf wedi trafod dyfodol gwasanaethau cyhoeddus gyda'r holl arweinwyr llywodraeth leol, yn ffurfiol ac yn anffurfiol, drwy gydol y pandemig. Rwy'n parhau i weithio'n agos gydag arweinwyr wrth inni ymdrechu i gadw dinasyddion yn ddiogel, amddiffyn y rhai agored i niwed a dysgu'r gwersi i ddarparu gwasanaethau mwy hyblyg a digidol yn y dyfodol.
English: Thank you for that response, Minister. Of course, it's absolutely crucial that people across Wales are able to access their local authority when they need to, and that's in a time of national crisis. In order to ensure the efficient delivery of public services, people need to be able to speak and communicate with their local authority. Now, sadly, figures from May 2017 to February 2020 showed that a staggering 220,000 phone calls made to Pembrokeshire council were either abandoned, with the caller ringing off, or, in some cases, not being answered at all. In the circumstances, Minister, do you agree with me that this level of disconnect between people and their local authority is unacceptable? Therefore, what further steps can the Welsh Government take to ensure that local authorities across Wales are accessible and responding to local people's concerns and issues?
Welsh: Diolch am eich ymateb, Weinidog. Wrth gwrs, mae'n gwbl hanfodol fod pobl ledled Cymru yn gallu cael gafael ar eu hawdurdod lleol pan fo angen, a hynny mewn cyfnod o argyfwng cenedlaethol. Er mwyn sicrhau bod gwasanaethau cyhoeddus yn cael eu darparu'n effeithlon, mae angen i bobl allu siarad a chyfathrebu â'u hawdurdod lleol. Nawr, yn anffodus, dangosodd ffigurau o fis Mai 2017 i fis Chwefror 2020 fod nifer syfrdanol o 220,000 o alwadau ffôn a wnaed i gyngor Sir Benfro naill ai wedi arwain at y galwr yn rhoi'r gorau i'r alwad, neu, mewn rhai achosion, heb gael eu hateb o gwbl. O dan yr amgylchiadau, Weinidog, a ydych yn cytuno â mi fod y lefel hon o ddiffyg cysylltiad rhwng pobl a'u hawdurdod lleol yn annerbyniol? Felly, pa gamau pellach y gall Llywodraeth Cymru eu cymryd i sicrhau bod modd dod i gysylltiad ag awdurdodau lleol ledled Cymru a'u bod yn ymateb i bryderon a phroblemau pobl leol?
English: Thank you, Mark. In April, emergency regulations were made to give local government the flexibility to continue to conduct business through virtual meetings during this unprecedented situation. Underpinning these regulations is the need to operate legally and safely - safe for members, safe for staff, and safe for individual members of the public.
Welsh: Diolch, Mark. Ym mis Ebrill, gwnaed rheoliadau brys i roi hyblygrwydd i lywodraeth leol barhau i gyflawni eu gwaith drwy rith-gyfarfodydd yn ystod y sefyllfa ddigynsail hon. Yn sail i'r rheoliadau hyn, mae'r angen i weithredu'n gyfreithiol ac yn ddiogel - yn ddiogel i aelodau, yn ddiogel i staff, ac yn ddiogel i aelodau unigol o'r cyhoedd.
English: Thank you. What action have you taken since the Audit Wales article in July on local council democracy coming out of lockdown, which found that since Welsh Government regulations on 22 April enabled councillors to resume their roles in decision making and holding each other to account, the rate at which democratic structures had returned had varied across Wales? By the end of June, several councils were yet to reintroduce cabinet meetings and were still relying on emergency powers to take decisions. In some councils, there was no comprehensive record available online of the decisions taken since lockdown, making it difficult for the public to see and understand the decisions their council had taken during lockdown and who was accountable for them. The formal scrutiny of decisions and services hadn't yet been reinstated in many councils, and only half of councils would have held virtual meetings of their scrutiny committees by the middle of July. They said that 'Effective scrutiny is a key component of good, transparent decision-making, and an essential pillar of the democratic process.'
Welsh: Diolch. Pa gamau a gymerwyd gennych ers erthygl Archwilio Cymru ym mis Gorffennaf ar ddemocratiaeth cynghorau lleol wrth ddod allan o'r cyfyngiadau symud, a ganfu, ers i reoliadau Llywodraeth Cymru ar 22 Ebrill alluogi cynghorwyr i ailafael yn eu swyddogaethau penderfynu a dwyn ei gilydd i gyfrif, fod pa mor gyflym roedd strwythurau democrataidd wedi dychwelyd yn amrywio ledled Cymru? Erbyn diwedd mis Mehefin, roedd sawl cyngor eto i ailgyflwyno cyfarfodydd cabinet ac roeddent yn dal i ddibynnu ar bwerau brys i wneud penderfyniadau. Mewn rhai cynghorau, nid oedd cofnod cynhwysfawr ar gael ar-lein o'r penderfyniadau a wnaed ers y cyfyngiadau symud, gan ei gwneud yn anodd i'r cyhoedd weld a deall y penderfyniadau roedd eu cyngor wedi'u gwneud yn ystod y cyfyngiadau symud, a phwy oedd yn atebol amdanynt. Nid oedd y gwaith craffu ffurfiol ar benderfyniadau a gwasanaethau wedi ailgychwyn eto mewn llawer o gynghorau, a dim ond hanner y cynghorau a fyddai wedi cynnal cyfarfodydd rhithwir o'u pwyllgorau craffu erbyn canol mis Gorffennaf. Dywedasant fod 'Craffu effeithiol yn rhan allweddol o wneud penderfyniadau cadarn a thryloyw, ac yn un o bileri hanfodol y broses ddemocrataidd.'
English: The next item is a statement by the Minister for Health and Social Services on the local coronavirus restrictions in Caerphilly borough and Rhondda Cynon Taf. I call on the Minister to make the statement - Vaughan Gething.
Welsh: Yr eitem nesaf, felly, yw'r datganiad gan y Gweinidog Iechyd a Gwasanaethau Cymdeithasol ar y cyfyngiadau coronafeirws lleol ym mwrdeistref Caerffili a Rhondda Cynon Taf. Dwi'n galw ar y Gweinidog i wneud ei ddatganiad - Vaughan Gething.
English: The next item is the topical questions, but none have been accepted for today.
Welsh: Yr eitem nesaf yw'r cwestiynau amserol, ond does dim wedi cael eu cytuno ar gyfer heddiw.
English: Therefore, our next item is the 90-second statements. The first statement is from Jack Sargeant.
Welsh: Yr eitem i ddilyn, felly, yw'r datganiadau 90 eiliad. Mae'r datganiad cyntaf gan Jack Sargeant.
English: Diolch yn fawr, Llywydd. Last Thursday, 10 September, was World Suicide Prevention Day. Suicide has a deep detrimental impact on families and on communities that last a lifetime. The facts about suicide are stark: in 2018, 6,507 people died in the UK from suicide, with men being three times more likely to die by suicide than women. This year, to mark World Suicide Prevention Day, I worked with Connah's Quay Nomads to get the message out. This year's theme was working together to prevent suicide, and I am incredibly proud of the Nomads, and I'm incredibly proud, for the record, Llywydd, of becoming club ambassador very recently. I hope that the video we made together will reach someone out there who needs to hear that it's okay to not be okay, and help is out there. Now, Llywydd and Members, the video is pinned to the top of my social media feeds, so please consider helping others by sharing. Llywydd, there is more to do and there is no doubt that Governments need to do more. But we all have a role to play in preventing suicide. So, as I said at the start, World Suicide Prevention Day is held annually on 10 September, but let's make a commitment today here in this Welsh Parliament, in this Senedd, that World Suicide Prevention Day is 365 days a year, and we all work together to prevent suicide.
Welsh: Diolch yn fawr, Lywydd. Ddydd Iau diwethaf, 10 Medi, roedd hi'n Ddiwrnod Atal Hunanladdiad y Byd. Mae hunanladdiad yn cael effaith niweidiol aruthrol ar deuluoedd ac ar gymunedau, effaith sy'n para am oes. Mae'r ffeithiau am hunanladdiad yn llwm: yn 2018, bu farw 6,507 o bobl yn y DU o ganlyniad i hunanladdiad, gyda dynion deirgwaith yn fwy tebygol o farw drwy hunanladdiad na menywod. Eleni, i nodi Diwrnod Atal Hunanladdiad y Byd, gweithiais gyda Chlwb Pêl-droed Cei Connah i ledaenu'r neges. Y thema eleni oedd gweithio gyda'n gilydd i atal hunanladdiad, ac rwy'n hynod falch o dîm Cei Connah, ac os caf ddweud, Lywydd, rwy'n hynod o falch o ddod yn llysgennad y clwb yn ddiweddar. Rwy'n gobeithio y bydd y fideo a wnaethom gyda'n gilydd yn cyrraedd rhywun sydd angen clywed ei bod hi'n iawn i beidio â bod yn iawn, a bod cymorth ar gael. Nawr, Lywydd ac Aelodau, mae'r fideo wedi'i binio ar frig fy ffrydiau cyfryngau cymdeithasol, felly ystyriwch helpu eraill drwy ei rannu. Lywydd, mae mwy i'w wneud ac nid oes amheuaeth fod angen i Lywodraethau wneud mwy. Ond mae gan bob un ohonom ran i'w chwarae yn atal hunanladdiad. Felly, fel y dywedais ar y dechrau, cynhelir Diwrnod Atal Hunanladdiad y Byd yn flynyddol ar 10 Medi, ond gadewch inni wneud ymrwymiad heddiw yma yn Senedd Cymru, yn y Senedd hon, fod Diwrnod Atal Hunanladdiad y Byd yn digwydd 365 diwrnod y flwyddyn, a bod pob un ohonom yn gweithio gyda'n gilydd i atal hunanladdiad.
English: This week we commemorate the eightieth anniversary of the Battle of Britain, a week in which the Royal Air Force fought against the odds for the very survival of our country and our way of life. Outnumbered by four to one by the Luftwaffe, the bravery and the skill of our airmen demonstrated that it was possible to defeat a Nazi invasion. Their success in sending the Nazis packing was an important moment in the war, both strategically and psychologically. Had the battle been lost, Britain would have fallen and the counteroffensive, which started on these shores and turned the tide of the war, would not have been possible. So, 80 years on, we remember Churchill's few, the almost 3,000 airmen from Britain, the Commonwealth and across the world who fought in the skies with courage and determination during what was a long, hot summer. Wales played an important role in the Battle of Britain: at RAF Hawarden pilots were trained to fly spitfires; RAF Pembrey operated as a fighter command station from which Spitfires and Hurricanes flew; and of the 67 Welsh airmen that fought, 17 paid the ultimate sacrifice. So, 80 years on, we salute these heroes and thank God for their incredible achievements.
Welsh: Yr wythnos hon, rydym yn coffáu 80 mlynedd ers Brwydr Prydain, wythnos pan frwydrodd y Llu Awyr Brenhinol i'r eithaf dros ein gwlad a'n ffordd o fyw. Yn erbyn pedair gwaith yn fwy o awyrennau'r Luftwaffe, dangosodd dewrder a medr ein hawyrenwyr ei bod yn bosibl trechu goresgyniad Natsïaidd. Roedd eu llwyddiant wrth drechu'r Natsïaid yn foment bwysig yn y rhyfel, yn strategol ac yn seicolegol. Pe bai'r frwydr wedi'i cholli, byddai Prydain wedi cwympo ac ni fyddai'r gwrthymosodiad, a ddechreuodd ar y glannau hyn ac a newidiodd lwybr y rhyfel, wedi bod yn bosibl. Felly, 80 mlynedd yn ddiweddarach, rydym yn cofio'r ychydig rai, chwedl Churchill, y bron i 3,000 o awyrenwyr o Brydain, y Gymanwlad a phob cwr o'r byd a ymladdodd yn yr awyr gyda dewrder a phenderfyniad yn ystod haf hir a phoeth. Chwaraeodd Cymru ran bwysig ym Mrwydr Prydain: yn RAF Penarlâg, hyfforddwyd peilotiaid i hedfan awyrennau Spitfire; bu RAF Pen-bre yn gweithredu fel gorsaf reoli awyrennau wrth i awyrennau Spitfire a Hurricane esgyn oddi yno; ac o'r 67 o awyrenwyr o Gymru a ymladdodd, gwnaeth 17 ohonynt yr aberth fwyaf un. Felly, 80 mlynedd yn ddiweddarach, rydym yn cyfarch yr arwyr hyn ac yn diolch i Dduw am eu cyflawniadau anhygoel.
English: Thank you for those statements. We will now take a short break.
Welsh: Diolch i bawb am y datganiadau yna. Byddwn ni nawr yn cymryd egwyl fer.
English: We reconvene and we go to item 6 on the agenda this afternoon, which is a motion under Standing Order 10.5 to appoint the chair of the Wales Audit Office. I call on the Chair of the Finance Committee to move the motion - Llyr Gruffydd.
Welsh: Rydym yn ailymgynnull, ac awn at eitem 6 ar yr agenda y prynhawn yma, sef cynnig o dan Reol Sefydlog 10.5 i benodi cadeirydd Swyddfa Archwilio Cymru. Galwaf ar Gadeirydd y Pwyllgor Cyllid i wneud y cynnig - Llyr Gruffydd.
English: Thank you. There are no speakers, therefore the proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch. Nid oes unrhyw siaradwyr, felly'r cwestiwn yw a ddylid derbyn y cynnig. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Item 7 on our agenda - the item has been withdrawn.
Welsh: Eitem 7 ar ein hagenda - tynnwyd yr eitem yn ôl.
English: We move to item 8, which is a debate on the Equality, Local Government and Communities Committee report, 'Benefits in Wales: options for better delivery', and I call on the Chair of the committee to move the motion - John Griffiths.
Welsh: Symudwn at eitem 8, sef dadl ar adroddiad y Pwyllgor Cydraddoldeb, Llywodraeth Leol a Chymunedau, 'Budd-daliadau yng Nghymru: opsiynau i'w cyflawni'n well', a galwaf ar Gadeirydd y pwyllgor i wneud y cynnig - John Griffiths.
English: Diolch, Dirprwy Lywydd. I'm pleased to open today's debate on the Equality, Local Government and Communities Committee report on benefits in Wales. We published a report in October 2019, when the world was a very different place. While the pandemic has played a significant role in delaying this debate, it is not the only reason for that delay. Initially, the Welsh Government did not respond to seven of our recommendations, as it was awaiting analysis from the Wales Centre for Public Policy. When this work was completed in January 2020, the Government committed to responding to our outstanding recommendations by Easter. The pandemic then delayed the final response, which we received in May.
Welsh: Diolch, Ddirprwy Lywydd. Rwy'n falch o agor y ddadl heddiw ar adroddiad y Pwyllgor Cydraddoldeb, Llywodraeth Leol a Chymunedau ar fudd-daliadau yng Nghymru. Cyhoeddwyd adroddiad gennym ym mis Hydref 2019, pan oedd y byd yn lle gwahanol iawn. Er bod y pandemig wedi chwarae rhan fawr yn gohirio'r ddadl hon, nid dyna'r unig reswm dros yr oedi hwnnw. Ar y cychwyn, ni wnaeth Llywodraeth Cymru ymateb i saith o'n hargymhellion, gan ei bod yn aros am ddadansoddiad gan Ganolfan Polisi Cyhoeddus Cymru. Pan gwblhawyd y gwaith hwn ym mis Ionawr 2020, ymrwymodd y Llywodraeth i ymateb i'r argymhellion nad oedd wedi ymateb iddynt erbyn y Pasg. Yna, gohiriodd y pandemig yr ymateb terfynol, a daeth hwnnw i law ym mis Mai.
English: Thank you very much. Can I now call on John Griffiths to reply to the debate?
Welsh: Diolch yn fawr iawn. A gaf fi alw yn awr ar John Griffiths i ymateb i'r ddadl?
English: Diolch, Dirprwy Lywydd. I'd like to thank everybody for their contributions. I think there was a great deal of common ground in what we heard in the Chamber and remotely today. Mark Isherwood mentioned the importance of lived experience and I don't think there's any Member who would not agree with that. It is absolutely crucial; it's becoming increasingly common as a feature in the way that we develop and shape services, and that certainly should be applied more to the benefits system. Mark also mentioned the importance of the assessment process, whoever's doing it, as I think Mark put it, but I think surely the point is that in terms of the ability of Welsh Government and the Senedd to shape what happens in Wales, it would be very good for us to be able to shape that assessment process and make sure that it really did reflect the lived experience of people here in Wales. If we have little control over it, then obviously there's not a lot we can do apart from writing to UK Government and making recommendations that Welsh Government seeks to pressurise UK Government in terms of what isn't currently devolved, and I'm sure many of us would like to do a lot more than that.
Welsh: Diolch, Ddirprwy Lywydd. Hoffwn ddiolch i bawb am eu cyfraniadau. Credaf fod llawer iawn o dir cyffredin yn yr hyn a glywsom yn y Siambr ac o bell heddiw. Soniodd Mark Isherwood am bwysigrwydd profiad byw ac nid wyf yn credu y byddai unrhyw Aelod yn anghytuno â hynny. Mae'n gwbl hanfodol; mae'n dod yn fwyfwy cyffredin fel nodwedd o'r ffordd rydym yn datblygu ac yn llunio gwasanaethau, ac yn sicr dylid cymhwyso hynny fwy i'r system fudd-daliadau. Soniodd Mark hefyd am bwysigrwydd y broses asesu, pwy bynnag sy'n ei wneud, fel y dywedodd Mark rwy'n credu, ond does bosibl nad y pwynt, o ran gallu Llywodraeth Cymru a'r Senedd i lunio'r hyn sy'n digwydd yng Nghymru, yw y byddai'n dda iawn inni allu llunio'r broses asesu honno a sicrhau ei bod yn adlewyrchu profiad byw pobl yma yng Nghymru mewn gwirionedd. Os nad oes gennym lawer o reolaeth drosto, mae'n amlwg nad oes llawer y gallwn ei wneud ar wahân i ysgrifennu at Lywodraeth y DU a gwneud argymhellion fod Llywodraeth Cymru yn pwyso ar Lywodraeth y DU o ran yr hyn nad yw wedi'i ddatganoli ar hyn o bryd, ac rwy'n siŵr yr hoffai llawer ohonom wneud llawer mwy na hynny.
English: Thank you. The proposal is to note the committee's report. Does any Member object? No. Therefore in accordance with Standing Order 12.36, the committee report is noted.
Welsh: Diolch. Y cynnig yw nodi adroddiad y pwyllgor. A oes unrhyw Aelod yn gwrthwynebu? Na. Felly, yn unol â Rheol Sefydlog 12.36, nodir adroddiad y pwyllgor.